Airbnb ΑΠΑΤΗ!!!!
Περάσαμε 3 βράδια στο συγκεκριμένο airbnb και πραγματικά πιστεύαμε ότι όλα κύλησαν μια χαρά. Ωστόσο, αφού ολοκληρώθηκε το ταξίδι μας και επιστρέψαμε στον προορισμό μας, λάβαμε μέιλ από τον "οικοδεσπότη" Κωνσταντίνο (να σημειωθεί ότι δεν τον γνωρίσαμε ποτέ από κοντά!), στο οποίο ισχυριζόταν ότι κατά τη διαμονή μας προκαλέσαμε ΒΛΑΒΗ στο αποχετευτικό σύστημα και για την αποκατάστασή της μας ζητά 400 ΕΥΡΩ!!! Το αστείο της υπόθεσης είναι ότι όταν φτάσαμε στο χώρο η "κυρία" που μας ξενάγησε (δε μας συστήθηκε ποτέ) μας έκανε σύσταση να μη ρίχνουμε χαρτιά στην τουαλέτα για να μη βουλώσει, κάτι για το οποίο εντελώς "τυχαία" κατηγορηθήκαμε στη συνέχεια... Σε φωτογραφίες που στάλθηκαν δε φαινόταν προφανώς καμία ζημιά, καμία βουλωμένη αποχέτευση και καμία πλημμύρα (ναι, ισχυρίστηκαν ακόμα κι αυτό!) παρά μόνο ένας διάδρομος και κάποιοι δήθεν υδραυλικοί. Είναι απαράδεκτο να φέρεσαι με τέτοιον τρόπο σε πελάτες σου, ειδικά όταν αυτοί είναι τυπικοί με όλες τους τις υποχρεώσεις απέναντί σου και να τους βάζεις σε τέτοια δύσκολη θέση, στην οποία απαιτείται μεσολάβηση της ίδιας εταιρείας για τη λύση της.
Ειλικρινά, ΠΟΤΕ ΞΑΝΑ κράτηση στο συγκεκριμένο airbnb!!! Ίσως και σε κανένα άλλο.... Η λέξη απελπισία είναι λίγη!